7 Dae, Deon Meyer, Book - kalahari.com
Ek sal elke dag 'n poliesman skiet, tot julle die moordenaar van Hanneke Sloet aankla. So lui die dreigbrief aan die SAPS. En dan begin die jagtog. Bennie Griessel is die een wat die dossier moet heropen. Die saak is 40 dae oud, die spoor is koud. Daar's geen motief nie, geen leidrade nie, net 'n reeks naakfoto's, 'n hoogs ingewikkelde saketransaksie, en onmenslike druk van topbestuur, die media en die meedoenlose, onpeilbare sluipskutter. En deur dit alles moet Griessel sy nuwe vriendin, die sangeres Alexa Barnard, weghou van die bottel voor haar groot terugkeer-konsert, sy seun keer om nie skandes te maak nie, sy kollegas weerhou daarvan om die ondersoek te kelder, en sy eie, verterende lus vir die helende kragte van drank in toom probeer hou. Sewe dae van hel.
Nie heeltemal Meyer soos ons hom ken
Nie sleg nie, maar beslis nie so 'n heerlike lees soos Meyer se vroeër boeke nie.
7 dae in een dag
Ek het 7 dae in een dag gelees... Deon Meyer se dronklap-polisieman, Bennie Griesel is terug en probeer die straight en narrow stap en om net te oorleef. Dit is moeilik om nie te voel vir die akolis-polisieman nie - veral as jy hom deur al die ander Meyer boeke ontmoet het. Maar ek moet erken - die vloei aan 7 dae was nie so lekker soos Meyer se vorige boeke nie... daar was iets missing, maar steeds 'n goeie boek, dink ek en beslis een wat Meyer aanhangers moet koop.
Nie baie beindruk nie
Het die boek onlangs gelees, die eerste Afrikaanse boek in jare. Het dit ongelukkig nie geniet nie. Ek erken ek het so 'n paar "dae" in die bladsye begin "scan" om die boek vinniger klaar te kry want ek het geen empatie/simpatie met karakters ontwikkel nie, gewens die sluipskutter raak sommer ontslae van die hele spul. 'n "Murder she wrote" storie met 'n bietjie seks en politiese korrektheid bygegooi.
7 Dae (eBook) R207